CELEX: 32017R0748
Language: bg
Date: 2016-12-14 00:00:00
Title: Делегиран регламент (ЕС) 2017/748 на Комисията от 14 декември 2016 година за изменение на приложение I към Регламент (ЕС) № 510/2011 на Европейския парламент и на Съвета, за да се вземат предвид промените в стойностите на масата на новите леки търговски превозни средства, регистрирани през 2013 г., 2014 г. и 2015 г. (Текст от значение за ЕИП. )

29.4.2017   
            
            
               BG
            
            
               Официален вестник на Европейския съюз
            
            
               L 113/9
            
         ДЕЛЕГИРАН РЕГЛАМЕНТ (ЕС) 2017/748 НА КОМИСИЯТА
   от 14 декември 2016 година
   за изменение на приложение I към Регламент (ЕС) № 510/2011 на Европейския парламент и на Съвета, за да се вземат предвид промените в стойностите на масата на новите леки търговски превозни средства, регистрирани през 2013 г., 2014 г. и 2015 г.
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 510/2011 на Европейския парламент и на Съвета от 11 май 2011 г. за определяне на стандарти за емисиите от нови леки търговски превозни средства като част от цялостния подход на Съюза за намаляване на емисиите на CO2 от лекотоварните превозни средства (1), и по-специално член 13, параграф 5 от него,
   като има предвид, че:
   
               (1)
            
            
               Средната стойност за масата, използвана за целите на изчисляването на специфичните емисии на CO2 за всяко ново леко търговско превозно средство, трябва да се коригира на всеки три години, за да се отчетат евентуални промени в средната маса на новите превозни средства, регистрирани в Съюза.
            
         
               (2)
            
            
               От наблюдението на масата на новите леки търговски превозни средства в готовност за движение, регистрирани през календарните години 2013, 2014 и 2015, е видно, че средната маса се е увеличила и че по тази причина стойността M0, посочена в точка 1, буква б) от приложение I към Регламент (ЕС) № 510/2011, следва да бъде уточнена.
            
         
               (3)
            
            
               Новата стойност следва да се определи като се вземат предвид само тези стойности, които съответните производители на превозни средства са могли да верифицират, но като се изключат очевидно погрешните стойности за масата, т.е. стойностите под 500 kg, както и стойностите, отнасящи се за превозни средства извън приложното поле на Регламент (ЕС) № 510/2011, например превозните средства с референтна маса над 2 840 kg. Освен това новата стойност се базира на среднопретеглената стойност, като се взема предвид броят на новите регистрации през всяка от разглежданите години.
            
         
               (4)
            
            
               Предвид всичко това, стойността M0, която ще се прилага от 2018 г., следва да бъде увеличена с 60,4 kg, от 1 706,0 на 1 766,4 kg,
            
         ПРИЕ НАСТОЯЩИЯ РЕГЛАМЕНТ:
   Член 1
   Точка 1, буква б) от приложение I към Регламент (ЕС) № 510/2011 се заменя със следното:
   
      „Считано от 2018 г.:
      Специфични емисии на CO2 = 175 + a × (M – M0)
      където:
      
                  M
               
               
                  =
               
               
                  масата на превозното средство в килограми (kg)
               
            
                  M0
                  
               
               
                  =
               
               
                  1 766,4
               
            
                  a
               
               
                  =
               
               
                  0,093;“.
               
            
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 декември 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 145, 31.5.2011 г., стр. 1.